
    Počuli ste už

    niekedy orozličných

    výzvach?


    Určite áno. Každú chvíľu niekto organizuje takéto akcie, napríklad na internete. Zvyčajne ide o to urobiť niečo šialené – a, žiaľ, často aj hlúpe a nebezpečné:


    [image: ]


    A mnoho, mnoho ďalších…


    Možno sa vám zdá, že tieto výzvy sú ohromujúce alebo že nikto neprišiel s niečím odvážnejším. Našťastie to tak nie je. Ľudia už oddávna prijímali rôzne výzvy a jedna z nich je obzvlášť úchvatná a už po stáročia fascinuje celé generácie. Myslím si, že vás prekvapí, keď poviem, že najšialenejšou výzvou, akú kedy ľudské ucho počulo, bola výzva, ktorú Boh predložil pred viac než dvetisíc rokmi mladému dievčaťu z Nazareta. Predstavte si, že jej navrhol, aby sa stala Božou Matkou! A to naozaj nie je hocičo... Predpokladám, že hoci neraz bez mihnutia oka dokážeme prijať rôzne zvláštne internetové výzvy, na takúto by sme sa neodvážili... A Mária to jednoducho urobila!


    Najzaujímavejšie na tom všetkom je, že hoci sa tieto udalosti odohrali už pred viac než dvetisíc rokmi, táto výzva nie je ani zďaleka ukončená a pokračuje naďalej. Teraz Mária každému z nás navrhuje niečo neuveriteľné a mimoriadne náročné. Jej výzva však v sebe nemá nič z tých nezmyselných hier. Jej apel je výnimočný, pretože nás vedie k niečomu nezvyčajne múdremu, krásnemu a dobrému.


    K svätosti.


    Ba čo viac, v skutočnosti to nie je jedna, ale dvadsať výziev, ktoré ľudia prijímajú oddávna. Všetky sa zlievajú do jednej veľkej úlohy, ktorú dala Mária ľuďom počas istej svadby. Poznáte ten príbeh?


    Mária si na svadobnej hostine všimla, že mladomanželom chýba víno. Asi si viete predstaviť, že je to veľká hanba – ženích s nevestou pozvali hostí a nemali ich čím pohostiť. Máriinej pozornosti neunikol ich problém a obsluhujúcim povedala niečo ohromujúce a odvážne: „Urobte všetko, čo vám povie!“ Samozrejme mala na mysli všetko, čo im povie Ježiš, jej syn. A Ježiš prišiel s niečím nečakaným – prikázal im, aby naplnili džbány vodou... Predstavte si, akí museli byť mladomanželia prekvapení, keď počuli taký zvláštny návrh, ktorý nijako ich problém neriešil, no napriek tomu Márii dôverovali a výzvu prijali. Zvyšok príbehu asi poznáte: Ježiš premenil obyčajnú vodu na neobyčajne dobré víno.


    Aj dnes je Máriina výzva, aby sme urobili všetko, čo nám hovorí Kristus, stále aktuálna. Kto ju prijme, môže počítať s tým, že z celého tohto dobrodružstva vzíde niečo úžasné. Svätosť.


    Ste pripravení

    prijať túto výzvu?


    Hovoríte si, že svätosť je prežitok? Že dnes už nie je možné byť svätým, pretože tí skutoční žili dávno a pôsobia skôr ako postavy z legiend než ako reálni ľudia? Že dnes už nie je možné byť svätým, pretože tí skutoční žili dávno a pôsobia skôr ako postavy z legiend než ako reálni ľudia? Mýlite sa! Máriinu výzvu možno prijať aj v 21. storočí, vo svete najnovších technológií a internetu a dokonca je možné ju aj naplniť. Ako Carlo Acutis, váš rovesník, ktorý výzvu prijal, a to celkom nedávno. 27. apríl 2025 je dňom jeho kanonizácie – vyhlásením za svätého.


    Ste zvedaví, ako sa mu podarilo dosiahnuť niečo také veľkolepé?


    Ak áno, pozývam vás, aby ste prijali dvadsať výnimočných výziev s Carlom Acutisom!

  



Kto bol

    Carlo Acutis?

Bol Talian, ale narodil sa v Londýne, kde v tom čase pracoval jeho otec Andrea Acutis. Rodičia chceli dať svojmu prvorodenému a očakávanému synovi len to najlepšie, a tak mu mama Antonia pripravila krásnu izbu a rozkošnú výbavičku. No uvažovali aj o krste, chceli ho začleniť do Božej rodiny. Carlov krst sa konal 18. mája, teda dva týždne po narodení – Carlo sa totiž narodil 3. mája 1991. Pri tejto príležitosti jeho mama Antonia objednala tortu v tvare baránka. A tak sa jej maličký synček po prijatí krstu dostal do tej najlepšej opatery Ježiša – Dobrého Pastiera.








Aké sú to

    výzvy?

Spoznajte ich s Carlom Acutisom. Možno vďaka jeho životným skúsenostiam spoznáte svoj vlastný originálny plán, ktorý pred vás kladie Boh ako výzvu.

